บสท.เดินหน้าแผนปรับหนี้อุ้มเกษตรกร
บสท.เร่งช่วยแก้ปัญหาหนี้รายย่อยในภาคเหนือกว่า 50 ราย ขณะที่ม็อบบุกร้องอีกรอบ
21 ส.ค. 2554

บสท.เร่งช่วยแก้ปัญหาหนี้รายย่อยในภาคเหนือกว่า 50 ราย ขณะที่ม็อบบุกร้องอีกรอบ
นางจุไรรัตน์ ปันยารชุน กรรมการผู้จัดการ บรรษัทบริหารสินทรัพย์ไทย (บสท.) เปิดเผยว่า บสท.ได้ทยอยเจรจาปรับโครงสร้างหนี้กลุ่มเกษตรกรโดยยึดหลักตามความสามารถของลูกหนี้และหลักทรัพย์ค้ำประกัน โดยเมื่อต้นเดือน เม.ย. ได้เข้าไปแก้ไขหนี้ของกลุ่มเกษตรกรรายย่อย จ.พะเยา ซึ่งเป็นลูกหนี้ที่ บสท.รับโอนมาจากไทยธนาคารไปแล้ว และในวันที่ 9 เม.ย. จะเดินทางไปลงนามปรับโครงสร้างหนี้ที่ จ.เชียงราย
ทั้งนี้ โดยรวมแล้วจะมีเกษตรกรได้รับการปรับโครงสร้างหนี้ทั้งสิ้น 50 ราย จากที่ลงชื่อขอมาทั้งหมด 60 ราย โดยเป็นหนี้เฉลี่ยรายละ 2-3 แสนบาท
นอกจากนั้น เมื่อวันที่ 7 เม.ย. มีกลุ่มสภาเครือข่ายองค์กรเกษตรกรแห่งชาติ นำโดย นายเปลื้อง บัวศรี นำเกษตรกร 100 คน ชุมนุมประท้วงหน้า บสท. เรียกร้องให้ บสท.ขายบัญชีลูกหนี้ของเกษตรกรให้กับกองทุนฟื้นฟูและพัฒนาเกษตรกร ตามราคาส่วนลด 50% ของมูลหนี้ เนื่องจากกังวลว่าหาก บสท.ปิดกิจการ ตามกฎหมายในเดือน มิ.ย.นี้ ที่ดินจะตกอยู่ในมือของนายทุน
นางจุไรรัตน์ กล่าวว่า ได้ตรวจสอบแล้วพบว่ากลุ่มนี้มีลูกหนี้ของ บสท. ประมาณ 17 รายทั้งนี้กลุ่มลูกหนี้เกษตรต้องการทราบที่จะหลังจากปิดบสท.บัญชีลูกหนี้ของเกษตรกรจะไปอยู่ที่ไหน ซึ่งตามนโยบายจะขายลูกหนี้ไปให้องค์บริหารสินทรัพย์ของรัฐเช่น บริษัทบริหารสินทัพย์กรุงเทพพาณิชย์และบริษัทบริหารสินทรัพย์สุขุมวิท